**Утвърдил: ……П……………**

**Инж. Нела Рачевиц**

*съгласно Заповед 280/18.02.2020 година*

*на Кмета на Община Габрово*

**5.06.2020г.**

УКАЗАНИЯ

За предоставяне на минимална помощ de minimis, съгласно регламент 1407/2013 на КОМИСИЯТА от 18 декември 2013 година, на спортни клубове развиващи спортно-тренировъчна дейност и регистрирани на територията на Община Габрово

**1.Правно основание**

1.1. РЕГЛАМЕНТ (ЕС) № 1407/2013 НА КОМИСИЯТА от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis

1.2. чл. 124 и чл. 6 от Закона за физическото възпитание и спорта във връзка с чл. 4 от Закона за юридическите лица с нестопанска цел.

1.3. Решение на Общински съвет № 4/30.01.2020 г. - т.18.6.2

**2. Субекти, условия и размер на подпомагане**

2.1 Субекти на подпомагане – спортни клубове отговарящи на изискванията на чл. 8 от Наредба за условията, реда и критериите за финансово подпомагане на спортните клубове и разпределение на средствата между спортните клубове по вид спорт в Община габрово

2.2 Подпомагат се спортни клубове по предходната точка, които са активни и развиват спортно-тренировъчна дейност през 2020 година. Предоставените средства следва да се разходват за осъществяваната от субектите нестопанска дейност във връзка с осъществяваната спортно-тренировъчна дейност.

2.3. Бюджета на помощта е 142 500 лв., като максималният размер за подпомагане на един субект съгласно Решение № 4/30.01.2020 г. на общински съвет е петдесет хиляди лева за Сдружение Обединен футболен клуб „Янтра 2019” – мъже и петдесет процента от полученото през изминалата бюджетна година финансово подпомагане по Наредба за условията, реда и критериите за финансово подпомагане на спортните клубове и разпределение на средствата между спортните клубове по вид спорт в Община габрово

2.4. Независимо от предходната точка помощта за едно и също предприятие не може да надхвърли левовата равностойност на 200 000 евро.  „едно и също предприятие“ означава всички предприятия, които поддържат помежду си поне един вид от следните взаимоотношения:

|  |  |
| --- | --- |
| а) | дадено предприятие притежава мнозинството от гласовете на акционерите или съдружниците в друго предприятие; |

|  |  |
| --- | --- |
| б) | дадено предприятие има право да назначава или отстранява мнозинството от членовете на административния, управителния или надзорния орган на друго предприятие; |

|  |  |
| --- | --- |
| в) | дадено предприятие има право да упражнява доминиращо влияние спрямо друго предприятие по силата на договор, сключен с това предприятие, или на разпоредба в неговия устав или учредителен акт; |

|  |  |
| --- | --- |
| г) | дадено предприятие, което е акционер или съдружник в друго предприятие, контролира самостоятелно, по силата на споразумение с останалите акционери или съдружници в това предприятие, мнозинството от гласовете на акционерите или съдружниците в това предприятие. |

д) Предприятия, поддържащи едно от взаимоотношенията, посочени в алинея първа, букви а) — г), посредством едно или няколко други предприятия, също се разглеждат като едно и също предприятие.

**3. Ред за кандидатстване**

3.1. Лицата по т. 2.1. от настоящите указания кандидатстват за получаване на помощта като подадат заявление за подпомагане в деловодството на Община Габрово, не по-късно от 30.09.2020 г.

3.2. Приемат се заявления за подпомагане от субекти по т. 3, които са окомплектовани в съответствие с настоящите указания, приложените образци и изисквания за прилагане на помощта.

3.3. Община Габрово взема решение за одобрение на заявлението или прави отказ, като за целта Кмета на Община Габрово делегира правомощия да одобрява, съответно да издава откази на Зам. Кмет с ресор СИР.

3.4. При одобрение на заявлението дирекция ФС нарежда съответната сума по IBAN сметка на името на заявителя, след което се изпраща уведомление за изплатения размер на помощта.

**4. Документи за предоставяне на помощта**

4.1. Кандидатите прилагат следните документи

- Заявление по образец, в което се посочват ЕИК на сдружението, IBAN и BIC на обслужващата банка, както и деклариране съответствието с изискванията на т.2.1. от настоящите условия.

4.2. Служебна проверка от страна на Община Габрово относно съответствието на заявителя и изискванията на настоящите условия, максималния размер на допустимата помощ, която се извършва в публични регистри.

**5. Контрол**

5.1. Определени от Кмета на Община Габрово служители извършват проверка на предоставената от заявителя информация, както и правото му да получи минимална помощ и нейния размер.

5.2. Община Габрово контролира общата стойност на изплатените помощи да не надхвърли левовата равностойност на 200 000 евро на едно и също предприятие за три бюджетни години..

5.3 В срок до 13 ноември 2020 заявителя следва да представи в Община Габрово отчет, придружен от първични разходооправдателни документи от които да е видно, че средствата са ползвани за разходи свързани със спортно-тренировъчна дейност на сдружението. Посочените разходи не следва да са финансирани с други средства от бюджета на Община Габрово.

**6. Срокове на помощта**

6.1. Срок за подаване на заявления – до 30.09.2020 г.

6.2. Срок за изплащане на помощта – 10 дневен срок от получаване на заявлението.

**7. Отговорности:**

При деклариране на неверни данни или неистински документи и/или неизползване на помощта за спортната дейност, се дължи връщане на получената помощ

При непредоставяне на отчет съгласно изискванията на т. 5.4 във връзка с Решение № 4 от 30.01.2020 година на Общински съвет – Габрово, получената по настоящите условия средства се възстановяват на Община Габрово поради неизпълнение на изискваванията за предоставянето им.

**8. Спазване правилата за държавни помощи**

Помощта съгласно тази схема е вид държавна помощ (de minimis) и се предоставя в съответствие с изискванията на Европейския съюз и националното право.

Администратор на настоящата помощ е Община Габрово.

При получаване на минимална помощ надхвърляща размера от левовата равностйоност на 200 000 евро, стойността над тази сума подлжи на възстановяване на Община Габрово, като недопустима финансова помощ.